  Анжелика Тихонова корреспондент 2021-тӥ арын калыкез огъяросси лыдъян-гожтон 15-тӥ коньывуонысен 14-тӥ шуркынмонозь кыстӥськоз. Кыдёкын, секытэн вуоно интыосын улӥсьёс понна – 20-тӥ толсурозь. Со сярысь пуктэтэз кун кивалтэтлэн тӧроез Михаил Мишустин кинюртӥз, ивортэ калыкез огъяросси лыдъян-гожтонлэн медиаофисэз. Туэ нырысьсэ лыдъян-гожтонэ пыриськисьёс ужкагазъёсты асьсэос гожъяны быгатозы. Сыӵе луонлык Госуслуги порталын 15-тӥ коньывуонысен 8-тӥ шуркынмонозь луоз. Озьы ик лыдъясь-гожтӥсьёс коркась корка но ветлозы. Соос нимысьтыз программаен планшетъёсты ужазы кутозы. Со сяна, лыдъян-гожтонэ «Мои документы» центръёсын но пыриськыны луоз. Нырысь-валысь йылпумъянъёс 2022-тӥ арын оштолэзе лэсьтозы. Нош рос-прос йылпумъянъёсты 2022-тӥ арын IV кварталын поттозы Тодэ вайытом, 2021-тӥ арын калыкез лыдъян-гожтон дыръя кык но солэсь трос анай кылэз но одӥг но солэсь трос йӧслыкез пусйыны луоз. Россилэн азьмуртэз перепись дыръя йӧслыкез вераку зӥбон учыръёсты уретыны куриз. Тегъёс: Мерлык Удмуртия Россия лыдъян-гожъян  